ועדת החינוך, התרבות והספורט, כנסת 17, פרוטוקול מספר 299, 2007-11-07 09:00

מיכאל מלכיאור: בוקר טוב לכולם, אנחנו דנים היום בנושא דרמטי מאוד, על פי בקשת שר הספורט:

מיכאל מלכיאור: תקנות הנהיגה הספורטיבית (רישיון לנהיגה ספורטיבית).

מיכאל מלכיאור: בזמנו הגענו למסקנה שזה דבר חשוב.

מיכאל מלכיאור: אני מוכרח לומר, שאני לא מבין מדוע הסיפור הזה לא הסתיים מזמן, זאת סאגה שממשיכה וממשיכה.

מיכאל מלכיאור: מבחינתנו, נעשה כל מה שצריך על מנת שתהיה נהיגה ספורטיבית בישראל - לי קשה להתחבר לזה אבל אנשים רבים חושבים שהדבר חשוב ולכן חשוב שהנהיגה הספורטיבית תיעשה בצורה חוקית ומסודרת ולא בכבישים הפתוחים.

מיכאל מלכיאור: אומרים לי, שיש לזה היבטים חיוביים.

מיכאל מלכיאור: אני מציע שהמשרד יציג את בקשתו.

הדס פרבר: לפנינו היום שלושה סטים, צו אחד ושתי תקנות, שנועדו להתחיל את יריית הזינוק בכל מערכת האישורים והרישיונות וההיתרים שנדרשים להפעלת הנושא של נהיגה ספורטיבית.

מיכאל מלכיאור: אתם מתחילים להפעיל את העסק הזה או שזה חזון למועד?

הדס פרבר: לפני ימים אחדים נבחר עובד לעמוד בראש הרשות המוסמכת לנהיגה ספורטיבית.

הדס פרבר: אני מציעה שנתחיל בסדר הגיוני, כלומר, מטיוטת הצו.

מיכאל מלכיאור: אולי נשאל את הרשות, בהנחה שנאשר היום את הצווים, מתי תהיה נהיגה ספורטיבית בישראל?

יוסי ניסן: ראשית, נהיגה ספורטיבית קיימת, אתה מתכוון לנהיגה ספורטיבית חוקית.

יוסי ניסן: אנחנו מתכננים להיות מוכנים ב-1 בינואר 2008, עם המחשוב, המשרדים וכל הציוד הנדרש.

יוסי ניסן: אנחנו עובדים על זה יום יום, שעה שעה.

מיכאל מלכיאור: מלפני יומיים?

יוסי ניסן: אני עובד על זה כבר חודש.

יוסי ניסן: נבחרתי לפני כחודש.

מיכאל מלכיאור: אני זוכר, שהצגתי את החוק הזה בכנסת כאשר הייתי כמה חודשים כסגן שר במשרד החינוך והספורט.

מיכאל מלכיאור: זה היה לפני כשנתיים וחצי.

מיכאל מלכיאור: אתה מודיע על 1 בינואר 2008, ואז מתי אפשר לנהוג?

יוסי ניסן: יש איזה שהיא פרוצדורה של הכשרת הספורטאים, בדיקות רפואיות, הכשרה, קורס בעזרה ראשונה שהם צריכים לעבור.

יוסי ניסן: זה לא ייקח הרבה זמן.

מיכאל מלכיאור: ולא צריך מסלול?

יוסי ניסן: מסלולים ארעיים כבר קיימים, צריך לאשר אותם.

יוסי ניסן: מסלולים קבועים ייקח זמן לבנות.

מיכאל מלכיאור: מתי הוועדה תוכל לראות – אגב, אני מניח שכדי לנהוג צריך רישיון?

יוסי ניסן: אני מניח לקראת מרץ-אפריל.

יוסי ניסן: מכיוון שהחוק חדש ויכול להיות שניתקל בדברים בעתיד ונצטרך לתת עליהם את הדעת - - -

מיכאל מלכיאור: מה לוח הזמנים?

יוסי ניסן: מרץ אפריל.

מיכאל מלכיאור: זה לוח הזמנים ואתה מזמין את ועדת החינוך של הכנסת לפתיחה?

יוסי ניסן: בוודאי, איזה שאלה.

הדס פרבר: צו הנהיגה הספורטיבית (שינוי התוספת לחוק) – הרעיון הבסיסי הוא, שלפי סעיף 7 לחוק, צריך רישיון נהיגה בתעבורה כדי לקבל רישיון נהיגה ספורטיבי, אלא במקרים שמנויים בתוספת.

הדס פרבר: התוספת, כפי שנקבעה בחוק המקורי, היא מצומצמת מאוד, היא לא תואמת את הסטנדרטים המקובלים בעולם לנהיגה ספורטיבית.

הדס פרבר: אנחנו תיקנו בהתאם לתקנונים המקובלים, בהתאם לכללי הנהיגה הספורטיבית, על מנת לאפשר החל מגיל 8 לקבל רישיון נהיגה ספורטיבית, גם ללא רישיון נהיגה בתעבורה, כמובן בהתאמה למידת הכוח של הכלי.

הדס פרבר: כלומר, ככל שהאדם צעיר יותר, מדובר בכלי חלש יותר, אטי יותר, וככל שהוא מתקדם בגיל כך הוא מקבל אפשרות להתקדם ולנהוג ברכב משמעותי יותר.

מיכאל מלכיאור: באיזה גיל אפשר להגיע למהירות המרבית?

הדס פרבר: מעל גיל 17, במסלול סגור.

מיכאל מלכיאור: עד לאיזה קילומטראז'?

הדס פרבר: מעל גיל 17 אין הגבלה.

הדס פרבר: מעל גיל 17 אפשר לנהוג בכלי תחרותי, שהוא מכונית, אופנוע או קארט 2 פעימות או 4 פעימות בכל נפח.

מיכאל מלכיאור: ומתחת לגיל 17?

הדס פרבר: מגיל 17 זה משתנה.

הדס פרבר: זה מתחיל מגיל 10, אופנוע 2 פעימות 50 סמ"ק, שזה טוסטוס.

מיכאל מלכיאור: גיל 10?

הדס פרבר: כן, גיל 10.

יוסי ניסן: זה מקובל בעולם.

הדס פרבר: אנחנו אפילו בחרנו את הסטנדרט המחמיר בעולם בהשוואה לקיים היום בעולם, כלומר, יש מקומות בעולם שזה מתחיל בגיל 8.

הדס פרבר: ראשית, יש לי תיקון לסעיף 1: 1.

הדס פרבר: בתוספת לחוק – (1) בפרט 1, במקום "בכלי תחרותי שהספקו אינו עולה על 30 כוח סוס" יבוא: "בכלי תחרותי שהוא מכונית או אופנוע או רכב קארט 2 פעימות ו-4 פעימות בכל נפח שהוא".

מירב ישראלי: את רוצה להחליף את הפסקה הראשונה בתוספת.

הדס פרבר: אני רוצה להוסיף שתי מילים בפסקה הראשונה בתוספת, המשפט שמתווסף, בכלי תחרותי שהוא – להוסיף את המילים – מכונית או אופנוע או רכב קארט 2 פעימות ו-4 פעימות בכל נפח שהוא.

הדס פרבר: ולמחוק את המילים: בכלי תחרותי שהספקו אינו עולה על 30 כוח סוס.

הדס פרבר: כל התוספת לחוק חלה במסלול סגור, זה בפרט 3.

מירב ישראלי: נעבור לפי הסדר ונוסיף את זה בסוף.

חוה ראובני: נוסח קודם של הצו הזה, הטיוטא, הועברה לעיוננו ביוני והערנו על כך.

חוה ראובני: לנוסח הזה לא היה זכר, אפילו לאופנוע, ודאי וודאי לא למכונית.

חוה ראובני: זה חדש לנו, ראינו את זה בתקנות שעכשיו הגיעו לקראת הדיון.

חוה ראובני: אני תוהה על סוג כזה של תיאום, מעבירים אלינו נוסח, אנחנו מסכימים לו, אבל מה שמוגש לכנסת הוא רחב פי כמה וכמה.

חוה ראובני: אנחנו חושבים, שהנוסח של סעיף 1 - התוספת כפי שמוצעת עכשיו – מרוקן מתוכן את העמדה העקרונית שנקבעה בחוק, לפיה רישיון נהיגה תחרותי יינתן בכפוף לרישיון נהיגה תחבורתי נקרא לזה, על כלי מקביל.

חוה ראובני: הרעיון של התוספת היה, שכאשר יש סוגים שונים של תחרויות שאי אפשר לקבל רישיונות נהיגה, בין אם זה בגלל גילאים ומנסיבות אחרות.

חוה ראובני: כאן הולך להיות מצב, שאדם שאין לו רישיון נהיגה לרכב פרטי, אין שום מניעה שהוא יקבל אותו לכאורה כי הוא בן 17, זה גיל שהוא כבר יכול לקבל, מן הסתם הוא לא יקבל רישיון נהיגה ספורטיבית אם הוא לא בריא, הוא הולך למסלול במקום.

חוה ראובני: לדעתי, זה מנוגד ליסוד החוק.

חוה ראובני: כל זמן שזה היה כמו בנוסח שהועבר אלינו ביוני, שדיבר אך ורק על קארט, בסדר.

חוה ראובני: אבל כאשר מוסיפים כאן מכונית או אופנוע, בלי הגבלה של משקל, בלי הגבלה של נפח - - -

אלכס מילר: אני רוצה להבין את הרציונאל שבדברייך.

אלכס מילר: את אומרת, אותו צעיר שלא מחזיק ברישיון תחבורתי, יש לו אפשרות לבוא למסלול, לשבת במכונית שמתחרה במסלול ולנהוג בה.

אלכס מילר: זה מה שאת אומרת?

חוה ראובני: נכון.

אלכס מילר: למה את מתנגדת?

חוה ראובני: הוא יקבל רישיון נהיגה ספורטיבית בלי רישיון נהיגה תחבורתי, בניגוד, לדעתי, לרציונאל הבסיסי של החוק.

אלכס מילר: אבל רישיון הנהיגה הספורטיבית כפוף לרישיון הזה.

אלכס מילר: מבחינת

אלכס מילר: כם, אתם כיוונתם למצב, שאדם צעיר מחזיק ברישיון נהיגה ספורטיבית ללא נהיגה רישיון רכב והוא יכול לנהוג במסלול?

הדס פרבר: מסלול סגור בלבד.

יוסף שגל: זה לא משנה.

הדס פרבר: אני אסביר מדוע זה כן משנה.

מיכאל מלכיאור: שאלה, מדוע אתם מגיעים לכאן שלא מתואמים עם משרד התחבורה?

אפרת בורגנסקי: גם המשרד לביטחון פנים מצטרף להערות ולהערות נוספות שתשמענה כאן היום.

מיכאל מלכיאור: אני לא מבין אתכם, את ההערה הזאת קיבלנו בחומרה בפעם הקודמת ובפעם הקודמת לקודמת.

מיכאל מלכיאור: זאת ממשלה אחת, אתם מטפלים בנושא אחד, תעשו את התיאומים האלה ותביאו אותם בפנינו.

מיכאל מלכיאור: אני מבין בזה?

הדס פרבר: אם מותר לי.

הדס פרבר: נכון, הצו הזה עבר שינוי מאז שהוא נשלח ביוני למשרד התחבורה.

הדס פרבר: מצד שני, נשלח אליהם גם צו רישיון נהיגה ספורטיבית, ששם היה כתוב מפורשות, מי שמלאו לו 17 רשאי לנהוג במכונית במסלול סגור, ללא רישיון נהיגה בתעבורה ורשאי לקבל לשם כך רישיון תחרותי.

הדס פרבר: זה לא היה סוד, הוא נשמט כאן בטעות מהנוסח של התוספת, רק בגלל הערות משרד התחבורה שמנו לב לכך.

הדס פרבר: אבל זה לא היה סוד, שזאת כוונת משרד הספורט לאפשר את זה.

הדס פרבר: דרך אגב, הם העירו לגבי התוספת לחוק, שהם מוכנים שזה ייקרה אך ורק במסלולים סגורים.

הדס פרבר: עם כל הכבוד למשרד התחבורה, משרד התחבורה לא צריך לומר דבר על מסלול סגור, מסלול סגור הוא אצטדיון ספורט, זה מקום שעוסקים בו בספורט, אין שם נהגים אחרים, אין שם הפרעה לתנועה השוטפת, שאז אני מבינה שיש אינטרס של משרד התחבורה וגם של המשרד לביטחון פנים.

הדס פרבר: כאן מדובר באצטדיון ספורט.

מיכאל מלכיאור: מתי הבהרתם להם, שזאת כוונתכם?

הדס פרבר: ביוני, כאשר העברנו להם את תקנות רישיון הנהיגה, שם זה היה כתוב מפורשות.

חוה ראובני: הרבה נוסחים הגיעו אליי ביוני ואני לא מוצאת זכר שקיבלתי את התקנות הספציפיות האלה.

אלכס מילר: הוויכוח ביניכם הוא הדבר האחרון שמעניין אותנו.

אלכס מילר: השאלה היא כזאת, מה קורה בעולם, נותנים להם אפשרות לנהוג?

יוסי ניסן: בוודאי.

הדס פרבר: אפילו פחות מ-17.

יוסי ניסן: אנחנו החמרנו.

אלכס מילר: מי שמקבל רישיון נהיגה ספורטיבית, הוא עובר הדרכה בנהיגה?

יוסי ניסן: יש הליכים שצריך לעבור אותם.

מיכאל מלכיאור: אני מניח, שצעיר בן 17 שאוהב לנהוג, יוציא גם רישיון נהיגה.

אלכס מילר: להוציא רישיון נהיגה זה הרבה יותר קשה.

יוסי ניסן: ב-99% מהמקרים יש לו רישיון בתעבורה.

אלכס מילר: מדובר על מסלול סגור, הם מקבלים הדרכה איך לנסוע.

מיכאל מלכיאור: כן, אבל במסלול הזה אתה נדרש לנסוע מהר.

הדס פרבר: לא בהכרח.

מיכאל מלכיאור: לא בהכרח, אבל הוא יכול לנסוע מהר, זה לא מסלול ניסיון.

הדס פרבר: מסלול סגור יכול להיות גם מסלול אווירות.

יוסי ניסן: מי שהולך להתחרות במסלול סגור, וכבר מלאו לו 17, ב-99% מהמקרים כבר יש לו רישיון נהיגה.

יוסי ניסן: מי שהולך להתחרות במסלול כזה הוא לא אדם שעלה על רכב בפעם הראשונה ועכשיו מתחיל להשתולל.

חוה ראובני: אז בשביל מה הפטור?

חוה ראובני: בשביל מה צריך את זה?

מיכאל מלכיאור: אם ל-99% יש כבר רישיון נהיגה, מה הבעיה שלכם לדרוש, שהנהיגה תהיה עם רישיון נהיגה?

יוסי ניסן: כי זה מסלול סגור ואתה לא יכול להגביל גם את ה-1%.

מיכאל מלכיאור: למה אני לא יכול?

מיכאל מלכיאור: אני יכול.

יוסי ניסן: זה זניח.

יוסי ניסן: מי שנוהג במסלול, יש לו את הכלים לנהוג באותו מסלול יותר מאשר לכל אדם אחר שנוהג על כביש רגיל, זה אדם שעבר הכשרה, עבר אימונים, אדם שמכיר, אוהב את הספורט הזה, הוא יודע מה זה כלי תחרותי.

מירב ישראלי: זה בכלל לא ויכוח שצריך להתנהל על השולחן הזה.

מירב ישראלי: סליחה, לא עושים ככה תקנות, באים לכאן שלושה משרדים - - -

הדס פרבר: מירב, אנחנו העברנו להם.

מירב ישראלי: אנחנו לא יכולים להכריע פה בין עמדת משרד הספורט בין עמדת המשרד לביטחון פנים ומשרד התחבורה.

מירב ישראלי: עם כל הכבוד, יש הנחיה של היועץ המשפטי לממשלה איך עושים תקנות.

הדס פרבר: במשך חמישה חודשים אני מחכה לתגובות שלהם.

חוה ראובני: לא נכון.

מיכאל מלכיאור: סליחה, אני מנהל כאן את הישיבה, אני רוצה לשמוע את המשרד לביטחון פנים.

אפרת בורגנסקי: מספר הערות קצרות, אני לא רוצה לחזור על מה שנאמר.

אפרת בורגנסקי: רק הערה אחת עקרונית למה שנאמר כאן על ידי משרד המדע.

אפרת בורגנסקי: אני חושבת שלמשרד לביטחון פנים ולמשטרת ישראל יש הרבה מה לומר בכל הנוגע לשלום הציבור וביטחונו, גם כשמדובר במסלול סגור.

אפרת בורגנסקי: אני מבקשת להעיר דבר נוסף - - -

מיכאל מלכיאור: רגע, אתם לא קיבלתם את התקנות האלה?

הדס פרבר: גם המשטרה וגם אתם קיבלתם את זה.

אפרת בורגנסקי: את הנוסח החדש בוודאי לא קיבלנו ביוני, קיבלנו ממש רק לאחרונה.

הדס פרבר: התחלף האדם אצלכם, מי שמטפלת בזה נסעה לחו"ל, זה נשלח לרביד דדו ביוני.

אפרת בורגנסקי: אבל אלה לא אותן תקנות.

חוה ראובני: מה שנשלח ביוני לא כלל מכונית או אופנוע.

אפרת בורגנסקי: אם אני יכולה לחזור לגופו של עניין, אותו מסלול סגור שאנחנו מדברים בו, לפחות לפי ההגדרה המוצעת כרגע, לא מדובר בהכרח במה שנדמה לנו שמדובר בו, כלומר, מקום שלא כולל שום דרך לפי פקודת התעבורה.

אפרת בורגנסקי: על פניו, לפחות כרגע, לפי ההגדרה הקיימת, יכול להיות שמדובר גם במסלולים שכוללים קטעי קישור.

הדס פרבר: זה כתוב בסעיף 3.

מיכאל מלכיאור: רבותיי, אתם מנהלים שיחה חופשית.

מיכאל מלכיאור: אני רוצה לשאול אותך, גברתי, נציגת משרד הספורט, אלו שאלות שאנחנו לא מוסמכים לדון בהן בכנסת.

מיכאל מלכיאור: אתם מחויבים, אמרתי זאת גם בישיבה קודמת, לבוא לכאן עם תקנות המוסכמות על ידי הממשלה.

מיכאל מלכיאור: אני לא רוצה להיות באמצע בין המשרד לביטחון פנים, משרד התחבורה ומשרד הספורט.

מיכאל מלכיאור: אני לא יכול, אני לא רוצה וזה לא תפקידנו.

מיכאל מלכיאור: זה שהעברת את התקנות, או שהם קיבלו או שלא קיבלו, אבל ידעתם כבר מראש שאין כאן הסכמה.

הדס פרבר: לא נכון.

מיכאל מלכיאור: מה זה לא נכון?

הדס פרבר: כי זה לא נכון, אנחנו לא מדברים רק עם הלשכות המשפטיות, היתה הסכמה עם נציגי המשטרה, הם ראו את זה ולא הביעו התנגדו לזה.

הדס פרבר: חבל שלא יושב כאן נציג המשטרה שאנחנו קיימנו אתנו את הדיונים.

הדס פרבר: חבל שלא הגיע לכאן היועץ שניהל את הדיונים.

מיכאל מלכיאור: כשאנחנו רואים שהממשלה מופיעה כך, אגב, בפעם הקודמת זה היה בדיוק אותו הדבר, הביאו לכאן את תקנות ההתאחדויות, אף אחד לא ראה אותן ואף אחד לא הסכים לזה.

מיכאל מלכיאור: אתם סתם מבזבזים את זמננו, אין לי הרבה זמן לקיים ישיבות, יש לנו עומס של מאות בקשות, כל פעם שאתם מבקשים אנחנו נענים מייד כי אנחנו יודעים שזה בוער.

מיכאל מלכיאור: אבל אז אתם באים לכאן מבלי לעשות עבודת הכנה.

מיכאל מלכיאור: לא יכול להיות שהממשלה מופיעה כאן כשאין הסכמה על התקנות.

מיכאל מלכיאור: הרי זאת עבודת המטה שצריך לעשות לפני שזה מגיע לוועדה.

מיכאל מלכיאור: אי אפשר לעבוד בצורה כזאת.

הדס פרבר: אדוני, אנחנו עשינו את התיאומים הבין-משרדיים, דיברנו עם נציגי המשטרה.

הדס פרבר: אני חייבת לומר, שאני מרגישה פה שלא בנוח כי האנשים שדיברנו אתם לא יושבים כאן, בין מסיבות שלהם ובין מסיבות של הארגון.

הדס פרבר: העברנו את החומר, לא נעשה דבר באופן סודי.

מיכאל מלכיאור: זה שהעברתם את החומר, זה לא אומר שיש הסכמה.

אלכס מילר: עם מי דיברתם במשטרה?

הדס פרבר: עם ערן סדן, שלא יושב כאן.

יונתן גיז: ערן לא נתן הסכמה.

הדס פרבר: שמעתי את ערן, תרים אליו טלפון ותשאל את דעתו.

אלכס מילר: אדוני היושב ראש, אני מציע שנדון בזה בשבוע הבא, שעד אז יביאו את ההסכמה בכתב.

הדס פרבר: עם כל הכבוד, על פי החוק, זה לא אחד מהסעיפים שאנחנו צריכים את הסכמתם.

מירב ישראלי: סליחה, לא מדובר על הסכמה, זאת לא הסכמה שצריך על פי החוק.

מירב ישראלי: יש הליכים פנים ממשלתיים איך עושים תקנות.

מירב ישראלי: משרד ממשלתי לא אמור להגיע לוועדה כשמשרדים אחרים מגיעים לוועדה ואומרים שהם לא מסכימים לתקנות.

מירב ישראלי: את התיאום הממשלתי צריך לקיים בתוך הממשלה, להגיע לוועדה עם תקנות שיש עליהן הסכמות, שאין חילוקי דעות בין המשרדים ואם יש דבר כזה, יש הכרעת יועץ.

מירב ישראלי: יש דרכים בתוך הממשלה להגיע להסכמה, אנחנו לא נכריע.

הדס פרבר: הדרכים האלה היו ביוני.

מירב ישראלי: לא, את הגעת ליועץ בגלל שהם התנגדו?

חוה ראובני: אנחנו לא התנגדנו כי הנוסח שהועבר אלינו היה בסדר, הנוסח הנוכחי הוא אחר, הוסיפו מכונית או אופנוע.

מירב ישראלי: אין תיאום.

הדס פרבר: אם כך, אני מורידה את התיקון ונאשר את זה כמו שזה, אלא אם כן משרד התחבורה לא מוכן לאשר שום דבר.

חוה ראובני: לא הספקנו לבדוק את זה, זה נחת עלינו בהפתעה.

הדס פרבר: זה לא נחת עליכם בהפתעה, זה הועבר אליכם ביוני.

חוה ראובני: מתי ראיתי מכונית או אופנוע?

חוה ראובני: אתמול.

הדס פרבר: כמו שראית את זה אתמול, יכול לראות את זה ביוני.

חוה ראובני: ביוני לא ראיתי ובמרץ זה לא היה.

מיכאל מלכיאור: בואו נעבור על כל התקנות, מה שלא מוסכם ביניכם, נשאיר - - -

הדס פרבר: אם הם מתנגדים לתוספת של מכונית או אופנוע, נוריד את התיקון ונאשר את זה כמו בנוסח שנשלח אליכם.

מיכאל מלכיאור: עד כדי כך זה לא חשוב?

הדס פרבר: זה חשוב מאוד, אבל אני חייבת להתקדם.

הדס פרבר: מגיעים לכאן אנשים שלא דיברו אתנו - - -

מירב ישראלי: אבל זה לא מעניין אותנו, מבחינתי, יש אנשים במשרד לביטחון פנים ויש אנשים במשרד התחבורה שמתנגדים לתקנות האלה.

יוסי ניסן: הם לא מתנגדים, הם אומרים, שהם רואים את זה עכשיו בפעם הראשונה ועל כן הם מתנגדים.

מיכאל מלכיאור: לא, אתה לא מקשיב.

אלכס מילר: אני לא חייב להיות עד לכל הבלגאן הזה.

חוה ראובני: אפשר להעיר על הקארט?

חוה ראובני: אני חושבת, שההפניה בתוספת לקארט היא מיותרת.

חוה ראובני: כי חובת ההתאמה בין רישיון הנהיגה הספורטיבית לרישיון נהיגה תחבורתי, קיים רק ככל שיש רישיון נהיגה תחבורתי.

חוה ראובני: החוק לא דורש רישיון נהיגה תחבורתי כשאין דבר כזה.

חוה ראובני: אין רישיון תחבורה לקארט, לא קיים.

חוה ראובני: ממילא אין חובה שיהיה רישיון נהיגה תחבורתי כתנאי רישיון ולכן לא צריך פטור.

חוה ראובני: אם אין חובה, לא צריך פטור.

חוה ראובני: לכן, לדעתי, כל הדרישות בנושא הקארט, די להן בתקנות הנהיגה.

אלכס מילר: ואם מחר תחליטו להוציא חובה - - -

חוה ראובני: צריך יהיה לעשות את התיאום, תפנו את תשומת לבנו לכך בתיאום הבין-משרדי ונדאג לעשות את התיאום הזה.

חוה ראובני: בשלב הזה, לא פוטרים מחובה שלא קיימת.

חוה ראובני: התוספת כל כולה פטור.

מירב ישראלי: אז אפשר להוריד את כל הקארט?

חוה ראובני: להשאיר טרקטורון ואופנוע.

מירב ישראלי: אמרנו כך, העניין של מכונית נשאר כרגע בסימן שאלה.

אפרת בורגנסקי: גם אופנוע.

מירב ישראלי: גם אופנוע לא היה בנוסח שהועבר אליכם?

חוה ראובני: רק בפרט 1.

מירב ישראלי: אני מדברת על פרט 1.

מירב ישראלי: אם כך, מכונית ואופנוע נשאר כרגע בסימן שאלה מבחינתכם.

הדס פרבר: לא, אופנוע היה בנוסח הקודם.

חוה ראובני: לא, תראי בבקשה, הנה מייל שקיבלתי מכם ביוני.

מירב ישראלי: מכונית או אופנוע השארתי בסימן שאלה.

מירב ישראלי: הורדנו: קארט.

אפרת בורגנסקי: אני מבקשת להעיר לגבי סעיף 2.

הדס פרבר: אחרי שהכנסנו את הערות המשטרה כלשונן עוד יש לכם הערות?

מירב ישראלי: בוא נעבור על פי הסדר.

מירב ישראלי: סעיף 1, מכונית או אופנוע, כרגע נשאר בסימן שאלה.

מירב ישראלי: בסעיף 2 הורדנו קארט בכל מקום.

אפרת בורגנסקי: ולי יש הערה נוספת.

מירב ישראלי: מה ההערה הנוספת?

אפרת בורגנסקי: פסקה 1 בסעיף 2, אני סבורה שחסרה כאן תקרת גיל ושיש מקום להגביל עד גיל 16, מהסיבה הפשוטה, שהחל מגיל 16 אפשר לקבל לכלי הרכב שמופיעים פה, מדובר באופנוע 50 סמ"ק ועד 100 סמ"ק, אפשר כבר לקבל רישיון נהיגה לפי פקודת התעבורה.

מירב ישראלי: כן, אבל אם ילד בן 10 יכול בלי, אז ילד בן 16 לא יכול?

מירב ישראלי: מה ההיגיון?

אפרת בורגנסקי: אני חוזרת למה שפתחה בו נציגת משרד התחבורה, אני חושבת, שהעיקרון בכל החוק הזה הוא, שהמסלול העיקרי, שרישיון נהיגה ספורטיבית יינתן למי שיש רישיון - - -

מירב ישראלי: אבל אם את מרשה לילד בן 10 לרכב על אופנוע שתי פעימות 50 סמ"ק בלי רישיון וכשהוא מגיע לגיל 16 תדרשי ממנו רישיון?

מירב ישראלי: אין שום היגיון בדרישה הזאת.

אפרת בורגנסקי: מצד שני, אני חושבת, שהתוספת נועדה בדיוק למקרים החריגים שאי אפשר היה לקבל רישיון.

מירב ישראלי: זה לא נכון.

מירב ישראלי: התוספת לא נועדה לזה.

מירב ישראלי: התוספת אמרה, יש מקרים מסוימים שבהם אנחנו סבורים, לצורך הנהיגה התחרותית לא נדרש רישיון נהיגה.

מירב ישראלי: זה לא בגלל שאי אפשר לקבל.

מירב ישראלי: אין היגיון שאת מאפשרת לילד בגיל 10 בלי רישיון, בגיל 16 תדרשי רישיון, זה לא הגיוני.

מירב ישראלי: זאת לא מטרת התוספת.

אפרת בורגנסקי: אני חוזרת לסעיף 1 בתוספת הקיימת, המשמעות היא, שיש כאן בעצם ריקון מתוכן של המגבלה של הספק שאינו עולה על - - -

מירב ישראלי: אם יש לך בעיה עניינית עם ההספק והגיל, תגידי, אבל אני לא חושבת שיש היגיון, שלא לדרוש מילד בן 10 ואז כשהוא מגיע לגיל 16 פתאום לדרוש ממנו רישיון, כשכל השנים הוא נסע בלי.

חוה ראובני: אז למה יש תקרות גילאים בפרטים הבאים?

מירב ישראלי: כי זה עד.

מירב ישראלי: בעיקרון, אם תסתכלי, יש כאן מדרג.

חוה ראובני: אני רואה שיש מדרג.

חוה ראובני: אז צריך לדבר רק על גיל מינימום.

מירב ישראלי: לא.

מירב ישראלי: בדקתי את זה, זה מסובך, זה מנוסח נכון כי זה לגבי כל כלי תחבורה.

יוסי ניסן: עברנו על כל החוקים הקיימים בעולם, יש תקנות להתאחדויות, חוקים אין, ההתאחדויות מנהלות את זה.

יוסי ניסן: ואנחנו כאן רוצים להיות יותר צדיקים ולהקשות.

מירב ישראלי: זה לא להקשות, החוק דורש.

יוסי ניסן: לקחנו את הכי מחמיר ועל זה הלכנו.

יוסי ניסן: האינטרס שלנו לא פחות מאשר המשרד לביטחון פנים ומשרד התחבורה.

מירב ישראלי: יש הערות נוספות ל-(2)?

חוה ראובני: ל-(3) יש לנו הערה לנוסח, לא במהות.

מירב ישראלי: (3), אני לא רואה מסלול סגור, אני רואה רק קטעי קישור.

חוה ראובני: נכון, זה מנסה להיות אותו הדבר - - -

מירב ישראלי: לדעתי זה לא בדיוק אותו הדבר.

הדס פרבר: אין לי בעיה להוסיף את המילים: מסלול סגור.

חוה ראובני: להפך, הרעיון שמוסכם על כולנו, שהנהיגה בלי רישיון לא צריכה להיות "בדרך".

חוה ראובני: האמירה של: אינו כולל קטעי קישור, מכסה את רוב הפוטנציאל של כלי תחרותי בדרך, אבל בחוק יש סעיף שמאפשר לנהוג בכלי תחרותי הלוך וחזור מהמרוץ, בכפוף לתקנות שקבע שר התחבורה, אלה תקנות שנמצאות בהכנה.

חוה ראובני: אני רוצה להדגיש, שגם כאן הנסיעה הזאת בלי רישיון נהיגה אסורה.

חוה ראובני: אני לא חושבת שתחלקו על כך, שהלוך חזור מהמרוץ - - -

מירב ישראלי: אז למה לא לאמץ את הדבר המחמיר יותר שהם הציעו, שהגדרה של מסלול מרוץ סגור בתקנות הרישיון היא, מסלול מרוץ מאושר המצוי במתחם שהכניסה אליו מבוקרת.

אפרת בורגנסקי: זה מה שהערתי קודם והייתי צריכה להעיר את זה כאן, דווקא ההגדרה הזאת לא מוציאה קטעי קישור.

מירב ישראלי: אז בואו נעשה גם וגם.

חוה ראובני: יש לנו הצעה אחרת, לומר ב-(3), שרישיון הנהיגה ספורטיבית שניתן בכפוף לתוספת לא יהיה תקף לנהיגה בדרך, כהגדרתה בתקנות התעבורה.

חוה ראובני: ברגע שאת נמצאת בתחום של דרך - - -

מירב ישראלי: אני חושבת שזאת היתה הכוונה.

חוה ראובני: לזה אנחנו מסכימים.

חוה ראובני: אני גם רוצה לומר במפורש, שזה לא יהיה תקף, שזאת נהיגה בלי רישיון.

חוה ראובני: הרישיון לא יהיה תקף לנהיגה בדרך.

מירב ישראלי: בעיקרון, כל הרישיונות שיינתנו לקטינים, יינתנו לפי התוספת.

מירב ישראלי: כל מה שנכתוב בתוספת יהיה תנאי ברישיון.

הדס פרבר: זה מופיע עוד הפעם בתקנות - - -

מיכאל מלכיאור: על מה אנחנו מתווכחים פה?

מיכאל מלכיאור: נשתמש בניסוח הזה, אין לכם בעיה עם זה, אתם מסכימים במהות.

מירב ישראלי: אנחנו אומרים כך: רישיון כאמור בפרטים 1 ו-2 יהיה למסלול מרוץ סגור בלבד שאינו כולל קטעי קישור.

מירב ישראלי: קטעי קישור זה משהו שכן מותר בתוך מסלול מרוץ.

מירב ישראלי: בנוסף, העניין של מסלול סגור שהכניסה אליו מבוקרת.

הדס פרבר: מקובל.

מירב ישראלי: בנוסף, שהוא לא יכול לנסוע בדרך.

הדס פרבר: מה זה דרך לפי הגדרתך?

מירב ישראלי: את זוכרת, בזמנו חבר הכנסת פורז הכניס בחוק את התנאי, בתנאים ששר התחבורה יקבע אפשר להגיע למרוץ וממנו בדרך רגילה, זה לא קטע קישור.

הדס פרבר: נוסח התקנות כפי שאישר משרד התחבורה אומר, שאפשר לנסוע למוסך, לא מהבית למוסך אלא מהגרר לפתח המוסך, מהגרר למקום המרוץ - - -

חוה ראובני: והלוך חזור למרוץ.

חוה ראובני: אין לו רישיון נהיגה תחבורתי בכלל - - -

הדס פרבר: לנסוע 50 מטר מהמקום שמוריד אותו הגרר?

חוה ראובני: לא, מהבית לאתר התחרות.

הדס פרבר: אבל אף פעם הוא לא יכול לנהוג מהבית לאתר התחרות.

חוה ראובני: בוודאי שמותר לו.

יוסי ניסן: אתם מתבלבלים בין קטע קישור לדרך עפר, זה שני דברים שונים לגמרי.

מירב ישראלי: יש כמה אפשרויות, קטע קישור זה קטע שהוא בתוך דרך שנוסעות עליה מכוניות רגילות אבל אנחנו מכניסים אותה לתוך מסלול ארעי של מרוץ.

מירב ישראלי: זה קטע קישור.

הדס פרבר: אבל התקנות כפי שאתם אישרתם, לא מאפשרות את זה.

אפרת בורגנסקי: אפשרנו הלוך חזור.

הדס פרבר: לא מהבית, מהגרר.

מירב ישראלי: את עוד לא יודעת מה התקנות, יכול להיות שמחרתיים שר אחר יתקן אותן, אנחנו לא יודעים מה יהיה.

מירב ישראלי: תגידו מה אנחנו רוצים וננסח את זה, הרי אין ויכוח על המהות.

הדס פרבר: אין לי בעיה שזה לא יהיה בדרכים, רק שלא יובן מכך, שדרך עפר מהגרר עד המסלול גם נכללת בזה.

יוסי ניסן: ממקום החניה עד מקום המסלול.

יוסי ניסן: לפעמים יש קטע של חניה ודרך עפר מתחברת למסלול עצמו.

הדס פרבר: הגרר לא יכול להיכנס למסלול.

חוה ראובני: אבל אין הגבלה, שהנסיעות האלה הן דרכי עפר.

מירב ישראלי: רשיון כאמור בפרטים 1 ו-2, יהיה למסלול ולא יכלול – איילת תנסח.

מירב ישראלי: אם יש הגדרה, אין בעיה.

מירב ישראלי: סעיף (3) אומר – אחרי פרט 2 יבוא: רישיון כאמור בפרטים 1 ו-2, יהיה למסלול מרוץ סגור בלבד - אנחנו נכניס הגדרה של מרוץ סגור כי את זה אין בחוק, יש רק בתקנות – ולא יהיה רישיון לנסיעה בדרך כהגדרתה בפקודת התעבורה.

מירב ישראלי: זה לא ניסוח מדויק, תנסחו את זה אחר כך.

מירב ישראלי: סיימנו את הצו.

מירב ישראלי: אתם צריכים לחזור אלינו עם העניין של המכונית ואופנוע, לכן עדיין אי אפשר לאשר את הצו.

מיכאל מלכיאור: תגיעו להסכמה ותביאו את זה לאישור.

מיכאל מלכיאור: תקנות הנהיגה הספורטיבית (רישיון לנהיגה ספורטיבית), התשס"ח-2007

מיכאל מלכיאור: אנחנו עוברים לנושא הבא: תקנות הנהיגה הספורטיבית (רישיון לנהיגה ספורטיבית), התשס"ח-2007.

מירב ישראלי: "תקנות הנהיגה הספורטיבית (רישיון לנהיגה ספורטיבית), התשס"ח-2007".

מירב ישראלי: "בתוקף סמכותי לפי סעיף 7(ב) ו-(ט), 16 ו-33 לחוק הנהיגה הספורטיבית, התשס"ו-2005 (להלן – החוק), בהתייעצות עם הוועדה המייעצת ובאישור ועדת החינוך, התרבות והספורט של הכנסת, אני מתקין תקנות אלה".

מירב ישראלי: יש דברים מסוימים שצריך להתייעץ עם הוועדה המייעצת, תקנות לפי סעיף קטן (א)(1).

מירב ישראלי: תנאים למתן רישיון לפי חוק זה ולחידושו, לרבות כיסוי ביטוחי שיידרש מהמבקש, לפי סעיפים 8 ו-9, וכן תנאים שיראו אותם ככלולים ברישיון לחוק זה.

מירב ישראלי: לפי סעיף ד(2), אתם חייבים להתייעץ עם הוועדה המייעצת.

מירב ישראלי: לא עשיתם את זה, אין ועדה מייעצת?

הדס פרבר: עשינו את זה, הם קיבלו את כל הסטים של התקנות.

מירב ישראלי: אני מתחילה בהקראת התקנות.

מירב ישראלי: "הגדרות – בתקנות אלה – "מוסך מורשה" – מוסך הפועל לפי צו הפיקוח על מצרכים ושירותים (מוסכים ומפעלים לכלי רכב), התשל"ג-1973".

מירב ישראלי: הערה לפרוטוקול, הצו הזה מ-1973 הוא צו מתקן, הוא לא צו מקורי.

מירב ישראלי: הצו המקורי הוא מתש"ל, אז אני לא יודעת אם ההפניה היא לתש"ל או שצריך לכתוב פה תיקון.

מירב ישראלי: תשאלו את איילת, יש כאן בעיה בהפניה, זה טכני.

מירב ישראלי: "מסלול מרוץ סגור" – מסלול מרוץ מאושר המצוי במתחם שהכניסה אליו מבוקרת.

מירב ישראלי: "רכב " – כהגדרתו בפקודת התעבורה".

מירב ישראלי: זה מתקשר למה שאמרה חווה, שבעצם רכב שלא צריך רישיון, לא כלול בהגדרת רכב.

מירב ישראלי: "תקנות הכשירות הרפואית" – תקנות הנהיגה הספורטיבית (כשירות רפואית), התשס"ח-2007".

מירב ישראלי: אלה תקנות נוספות שעובדים עליהן ועוד לא הגיעו אלינו לאישור.

מירב ישראלי: התקנות האלה בעצם כפופות לתקנות ההן.

מירב ישראלי: אני חושבת, שאפשר לאשר את התקנות האלה גם בלי זה כי בעיקרון זה מפנה.

אפרת בורגנסקי: אני רוצה לחזור, אנחנו לא בטוחים שהבנו למה היתה כוונה ל"מסלול מרוץ סגור".

אפרת בורגנסקי: כמו שזה כתוב כרגע: מסלול מרוץ מאושר המצוי במתחם שהכניסה אליו מבוקרת.

אפרת בורגנסקי: מתחם זה דבר שאני לא בטוחה שהוא מספיק ברור.

אפרת בורגנסקי: כמו שאני מבינה את זה, מסלול כזה בהחלט יכול לכלול קטעי אישור.

מירב ישראלי: תיאורטית את צודקת, בעיקרון זה צריך להיות מתחם שהוא מגודר באיזה שהיא דרך והכניסה אליו מבוקרת.

מירב ישראלי: כלומר, שאת נכנסת רק דרך כניסה אחת או כמה כניסות, יודעים שאת נכנסת והכניסות מסוימות.

מירב ישראלי: כך אני מבינה את זה.

הדס פרבר: ההתייחסות למסלול מרוץ סגור מאפשרת לנהוג בו שלא עם רישיון נהיגה.

הדס פרבר: כלומר, הנוסח כאן צריך להיות תואם לנוסח של התוספת.

חוה ראובני: לכן אני מעדיפה את הנוסח המקורי שהועבר אלינו במרץ, הם שלחו כך: מסלול מרוץ סגור הוא מסלול מרוץ מאושר שאינו דרך.

הדס פרבר: איילת מחקה את זה.

יוסי ניסן: אגב, בעולם סוגרים שכונה שלמה ומכריזים שזה מרוץ סגור.

מירב ישראלי: זה בסדר, השאלה, האם לאנשים בלי רישיון אתה רוצה לאפשר להשתתף במרוץ כזה?

יוסי ניסן: לא.

הדס פרבר: זה צריך להיות מתואם עם מה שכתוב בתוספת כי זה תלוי אחד בשני.

מירב ישראלי: אני כותבת לי: להתאים נוסח לתוספת.

מירב ישראלי: "פרק שני: רישוי – מתן רישיון נהיגה.

מירב ישראלי: (א) רישיון לנהיגה ספורטיבית כאמור בסעיף 7 לחוק יהיה רישיון לנהוג נהיגה ספורטיבית בכלי תחרותי באחד מסוגים אלה".

מירב ישראלי: לא ניכנס לזה, זה צריך להיות תואם לתוספת ולמה שאישרנו.

מירב ישראלי: זה בדיוק אותו הדבר.

מירב ישראלי: מה שיאושר בתוספת זה מה שיהיה פה.

אפרת בורגנסקי: זה למעשה המקום שאפשר יהיה להסדיר את הקארט.

מירב ישראלי: נכון, ההערה נכונה, זה יהיה כמו התוספת בתוספת הקארט.

חוה ראובני: מבחינה ניסוחית, את המונחים: משאית, מכונית, רכב שטח, באגי, אופנוע, להפנות להגדרות כי פה אין להם הגדרות.

חוה ראובני: לאופנוע יש הגדרה בדיני התעבורה.

חוה ראובני: לרכב שטח גם, לעומת זאת - - -

הדס פרבר: יש להם הגדרות בתקנות שלנו.

מירב ישראלי: את התקנות האלה עוד לא הבאתם לנו, אז צריך להפנות אליהן.

מירב ישראלי: ב-(1), גיל הנוהג בשנים הוא לפחות – לדעתי צריך להיות 17.

מירב ישראלי: אין כאן גיל מינימום.

מירב ישראלי: אתם מסכימים עם ההגדרות שבתקנות?

מירב ישראלי: אני לא ראיתי אותן, משאית, מכונית, רכב שטח ובאגי.

חוה ראובני: כן, ראינו אותן.

מירב ישראלי: אז מבחינת ההגדרות זה סגור.

מירב ישראלי: לגבי גיל מינימום זה 17?

הדס פרבר: לא.

חנן אהרון: היום גיל 17 וחצי הוא יכול לעשות מבחן מעשי למשאית והוא מקבל את הרישיון בגיל 18.

הדס פרבר: הייתי כותבת כפי שהם כותבים:

הדס פרבר: כנדרש לפי פקודת התעבורה.

מירב ישראלי: בסדר, כנדרש לפי פקודת התעבורה.

מירב ישראלי: אנחנו חוזרים ל-(1), אנחנו כותבים לגבי משאית, מכונית ורכב שטח – כנדרש לפי פקודת התעבורה.

חוה ראובני: ומורידים את באגי.

הדס פרבר: זה כמו רכב שטח.

מירב ישראלי: אז אולי נכתוב: רכב שטח לרבות באגי.

הדס פרבר: אנחנו נבדוק את זה.

מירב ישראלי: אז לגבי באגי, תבדקו ותחזרו אלינו.

מירב ישראלי: אני ממשיכה בהקראת התקנות.

מירב ישראלי: "(ב) כל אחד מסוגי הרשיונות לנהיגה ספורטיבית, המפורטים בתקנת משנה (א), יכול שיוגבל לנהיגה באותו כלי תחרותי, במסלול מרוץ סגור בלבד, לפי החלטת הרשות המוסמכת".

מירב ישראלי: לעניין הזה של מסלול מרוץ בלבד לא קבענו אותו עכשיו בתוספת, זאת אומרת, העניין של "לפי החלטת הרשות המוסמכת", זה קצת בעייתי כי בעצם אתם קובעים משהו כללי ב-(א) ואז נותנים לרשות המוסמכת לגבי כל אחד מהסוגים, זה לא שזה מישהו ספציפי.

מירב ישראלי: נגיד, משאית, במסלול מרוץ סגור.

מירב ישראלי: מה ההיגיון ב(ב)?

הדס פרבר: ההיגיון הזה מתחבר בעיקר - - -

מירב ישראלי: אני לא בטוחה שצריך את זה.

מירב ישראלי: אני חושבת שגם לא צריך לתת לרשות הסמכות כזאת סמכות נרחבת, בלי שיש לזה שום זכר בתקנות.

יוסי ניסן: אנחנו רוצים שליטה על דברים שלא צפויים כרגע.

מירב ישראלי: מה זה דברים?

מירב ישראלי: אני רוצה לדעת.

מירב ישראלי: אתה אומר, לכל אחד מסוגי הרשיונות לנהיגה ספורטיבית, הסוגים שאתה פירטת, סוג הכלי התחרותי.

מירב ישראלי: זאת אומרת, פתאום הרשות יכולה לקבוע, שכל סוג כזה הוא רק במסלול סגור.

מירב ישראלי: מה ההיגיון בזה?

הדס פרבר: אין בזה היגיון.

מירב ישראלי: תכתבי עכשיו, שכל המשאיות רק במסלול סגור?

מירב ישראלי: תגידו לי מקרה שזה ייקרה.

יוסי ניסן: אם נראה שקרתה תאונה או משהו לא צפוי ואנחנו רוצים למנוע אותו בעתיד, אנחנו יש לנו את האפשרות לעשות את זה.

מירב ישראלי: אני חושבת שזה בעייתי מאוד לגבי סוג שלם של כלי תחרותי, לקבוע שזה מסלול סגור בלבד.

יוסי ניסן: לפי ההגדרות, יש כלים וגילאים שהם רק במסלול סגור, אנחנו עליהם אנחנו לא מדברים בכלל.

מירב ישראלי: זה מה שאני אומרת, התוספת בעצם קובעת את מה שהוא רק במסלול סגור.

מירב ישראלי: לי נראה, שזאת הסמכה בעייתית מאוד כשאנחנו לא יודעים מראש, אם אתם חושבים, שמראש, כמו בתוספת צריך להגביל למסלול מרוץ סגור, אבל אתם לא כותבים כאן במקרים מסוימים, אלא לגבי אחד מסוגי הרשיונות.

מירב ישראלי: נראה לי בעייתי מאוד.

יוסי ניסן: זאת אופציה שניתנת לשליטה ואנחנו מתכוונים להשתמש בה בהתאם לצורך.

מירב ישראלי: נראה לי מרחיב מדי בתקנות לתת סמכות כזאת לגבי סוג שלם של רישיון לנהיגה ספורטיבית.

מירב ישראלי: לגבי מרוץ ספציפי שאתם חושבים שיש בו סיכון, זה בסדר, אבל לקבוע לסוג מסוים שיהיה רק במסלול מרוץ סגור, מה ההיגיון בזה?

מירב ישראלי: הוראה לא כל כך הגיונית.

הדס פרבר: זאת הוראה חיונית למי שאין לו רישיון.

הדס פרבר: המטרה המקורית היתה לגבי היעדר רישיון.

מירב ישראלי: בסדר, זה מה שחשבתי.

מירב ישראלי: לדעתי פתרנו את זה בתוספת לחוק.

מירב ישראלי: אני לא חושבת, שלגבי סוג שלם - - -

הדס פרבר: אני רוצה שזה יהיה כתוב במפורש, אני לא רוצה להתחיל להפנות מתקנה לתקנה.

יוסי ניסן: זה משהו שיכול רק להועיל.

מירב ישראלי: לא נכון.

מירב ישראלי: אתה לוקח לעצמך סמכות בתקנות, אם השר חושב - - -

הדס פרבר: אם כך, נגביל את זה רק למי שאין לו רישיון.

מירב ישראלי: בגילאים המסוימים?

הדס פרבר: כן.

מירב ישראלי: אני לא יודעת אם צריך את זה, אבל תבדקו את זה.

מירב ישראלי: בעיקרון, מה שאת אומרת, זאת הפניה לתוספת.

מירב ישראלי: תבדקי את הניסוח.

מירב ישראלי: "בקשה לרישיון וחובת בדיקות ובחינות – (א) מבקש רשיון לנהיגה ספורטיבית (להלן – מבקש) יגיש בקשה לפי טופס שהורתה עליו הרשות המוסמכת, ולטופס יוצמד תצלום מדויק שישקף במידה סבירה את פניו של המבקש".

מירב ישראלי: זה דומה לתקנות התעבורה, כך זה כתוב שם.

מירב ישראלי: "(ב) הרשות המוסמכת תיתן למבקש רישיון נהיגה ספורטיבית, לפי הנוסח שבתופסת, אם נתקיימו בו כל אלה: עבר הכשרה לנהיגה ספורטיבית שאישרה הרשות המוסמכת; עבר בדיקות רפואיות, כאמור בתקנות הכשירות הרפואית; עמד בבחינות כאמור בפרק השלישי".

מירב ישראלי: יש כאן עניין עקרוני שמתקשר גם לתקנות של עיסוק כמדריך או כמאמן.

מירב ישראלי: בעצם בעיסוק כמדריך או כמאמן, בהגדרה של גוף הכשרה אתם אומרים, שמדריך או מאמן יכול רק לאמן ולהדריך רק במסגרת גוף הכשרה.

מירב ישראלי: אין זכר לנושא של גוף הכשרה למרות שאתם מפנים אליו בתקנות האלה.

מירב ישראלי: יכול להיות שהיה והוצאתם, אני לא יודעת.

הדס פרבר: זה היה והוצאנו כי לפי ההערה של איילת כי בעצם ההכשרה לא צריכה להיות בתקנות אלא בהחלטה של הרשות המוסכמת.

מירב ישראלי: פה, ברישיון?

הדס פרבר: כן.

מירב ישראלי: סליחה, אין לנו מושג מה ההכשרה הזאת?

הדס פרבר: תסתכלי על סיעף 7(ד)(2):

הדס פרבר: הרשות המוסמכת לא תיתן רישיון נהיגה ספורטיבית אלא אם התקיימו לגבי המבקש כל אלה: 1.

הדס פרבר: בעל רישיון נהיגה, הוא עבר הכשרה מתאימה שאישרה הרשות המוסכמת.

מירב ישראלי: השאלה, אנחנו חייבים לדעת מה ההכשרה הזאת.

מירב ישראלי: אין לינקץ' בין התקנות האלה להדרכה ואימון.

מירב ישראלי: אני שואלת, האם מי שייתן את ההכשרה הזאת אמור להיות רק מדריך או מאמן מוסמך?

מירב ישראלי: כי זה לא נאמר בשום מקום.

הדס פרבר: כן.

מירב ישראלי: אז זה לא נאמר בשום מקום.

מירב ישראלי: לא אמרתם את זה בשום מקום.

הדס פרבר: או.

הדס פרבר: קי, נכתוב כך: עבר הכשרה לנהיגה ספורטיבית שאישרה הרשות המוסמכת על ידי מי שהוסמך להיות מדריך ומאמן לפי התקנות - - -

מירב ישראלי: גם מאמן נותן את ההכשרה או מאמן זה רק לספורט?

מירב ישראלי: אני שואלת כי אני לא יודעת מה ההבדל.

הדס פרבר: מספיק מדריך להכשרה.

מירב ישראלי: מה ההבדל בין מדריך למאמן כי זה לא היה ברור מהתקנות ההן, אין שם הגדרה ברורה.

יוסי ניסן: מדריך הוא תיאורטי יותר ומאמן הוא מעשי.

מירב ישראלי: אז צריך גם מדריך וגם מאמן.

הדס פרבר: בעולם הספורט מדריך הוא מי שמלמד אנשים שלא מבינים בספורט, כלומר, מישהו שמעביר חוג וכו', בדרך כלל בגילאים נמוכים.

הדס פרבר: מאמן הוא מי שמאמן ספורטאים מקצועיים.

מירב ישראלי: אם כך, יש חסר גדול מאוד בתקנות.

הדס פרבר: זה לא חסר כי החוק משתמש במילים מדריך או מאמן, אנחנו לא עושים את ההבחנה.

מירב ישראלי: התקנות אמורות לצקת תוקן בכל נושא ההכשרה וההדרכה, זה המקום, אין מקום אחר.

מירב ישראלי: אתם רוצים להשאיר לכם את הסמכות לקבוע את תוכנית ההכשרה, אין לי שום בעיה, כמובן שלא אקבע את זה בתקנות.

מירב ישראלי: אבל עדיין, אני צריכה לדעת מי מכשיר.

מירב ישראלי: גם בתקנות ההדרכה לא נכתב בשום מקום מה תפקיד המדריך.

מירב ישראלי: חייבות להיות הוראות שקובעות קודם כל את הלינקץ'.

מירב ישראלי: זאת אומרת, שההכשרה ניתנת על ידי מדריך ו/או מאמן.

הדס פרבר: מספיק מדריך.

מירב ישראלי: הוא ייתן גם את ההכשרה המעשית?

הדס פרבר: כן, כי מאמן זה כאילו דרגה גבוהה יותר.

מירב ישראלי: אין לי בעיה, אתם תגידו, אני לא יודעת.

הדס פרבר: מאמן זה דרגה גבוהה יותר של הכשרה בהדרכה, לכן מספיק מדריך.

מירב ישראלי: בסדר, אם כך, עבר הכשרה לנהיגה ספורטיבית שאישרה הרשות המוסמכת על ידי מי שהוסמך להיות מדריך או מאמן, לפי התקנות.

מירב ישראלי: אני חושבת שצריך לדייק עם המינוח, היא צריכה להכין איזה שהיא תוכנית הכשרה וזה צריך להיות כמובן מותאם לסוג כלי הרכב.

מירב ישראלי: אתם חושבים שמדריך צריך הכשרה מיוחדת להדרכת קטינים?

חנן אהרון: מדובר על הדרכה שאין לו רישיון בכלל?

הדס פרבר: גם.

חנן אהרון: אני מסתכל ואני רואה, אצלכם הוא צריך לעבור חמש שעות הכשרה.

חנן אהרון: מורה נהיגה אצלנו שצריך ללמד על אופנוע עד 50 סמ"ק, הוא לומד 600 שעות בתוכנית כדי להיות מורה לנהיגה.

חנן אהרון: אז ללמד אדם שאין לו רישיון בחמש שעות?

מירב ישראלי: רגע, עוד לא הגענו לזה, תיכף נגיע לזה ונדבר על זה.

מירב ישראלי: הוא צודק, אבל עוד לא הגענו לזה.

הדס פרבר: סעיף 3 אומר, שאי אפשר לתת רישיון נהיגה ספורטיבית למי שאין רישיון נהיגה, אלא אם כן שוכנעה כי יש ביכולתו של המבקש לשלוט בכלי התחרותי בעת הנהיגה הספורטיבית ולנהוג בו בבטחה.

חנן אהרון: אני מדבר על הכשרת המאמן.

חנן אהרון: אני רוצה להיות מורה לנהיגה, ללמד נער בן 16 על אופנוע.

חנן אהרון: אני צריך לעבור את מכון הדסה וללמוד 600 שעות.

חנן אהרון: אצלכם בתוך חמש שעות אני יכול להיות מורה נהיגה.

הדס פרבר: לא.

מירב ישראלי: הוא צודק.

הדס פרבר: לא, הוא לא צודק.

מירב ישראלי: הוא צודק על פי נוסח התקנות.

מירב ישראלי: אבל נגיע לזה בהמשך, בואו נעבור לפי הסדר.

מירב ישראלי: "(ב) הרשות המוסמכת תיתן למבקש רישיון נהיגה ספורטיבית, לפי הנוסח שבתוספת, אם נתקיימו בו כל אלה: (1) עבר הכשרה לנהיגה ספורטיבית לפי תוכנית הכשרה שאישרה הרשות המוסמכת לסוג כלי הרכב, ועל ידי מי שהוסמך להיות מדריך או מאמן.

מירב ישראלי: (2) עבר בדיקות רפואיות, כאמור בתקנות הכשירות הרפואית.

מירב ישראלי: (3) עמד בבחינות כאמור בפרק השלישי".

מירב ישראלי: יש הערות?

מירב ישראלי: לא.

מירב ישראלי: "(ג) מי שאינו תושב ישראל ובידו רישיון לנהיגה ספורטיבית זר או בין לאומי, בר תוקף, המשתתף באירוע נהיגה ספורטיבית בישראל, וההתאחדות הנוגעת בדבר נתנה לו תעודה המאשרת כי רישיון הנהיגה הזר או הבין לאומי, תקף לנהיגה ספורטיבית באירוע מסוג האירוע האמור, רשאי לקבל רישיון מאותו סוג, לנהיגה ספורטיבית, מבלי שיידרש לעבור הכשרה, בדיקות רפואיות ובחינות כאמור בתקנת משנה (ב)".

מירב ישראלי: יש הערות?

מירב ישראלי: לא.

מירב ישראלי: "(ד) מבקש רישיון שגילו פחות מ-17 שנים יצרף לבקשה הסכמה בכתב למתן הרישיון של אחד מהוריו או אפוטרופסו, לפי העניין".

מירב ישראלי: כאן יש בעיה, בחוק כתוב רק אחד מהוריו ואתם הוספתם פה אפוטרופסו.

מירב ישראלי: אם אני זוכרת נכון, היה דיון בחוק ולא רצו להכניס אפוטרופסו כי עלתה השאלה מה הוא יעשה, הוא יבוא עם טופס חתום של אפוטרופוס?

מירב ישראלי: לא רצו להיכנס לזה וכתבו, רק אחד מהוריו.

הדס פרבר: אפוטרופוס הוא תחליף להורה, כלומר, ברירת המחדל היא ההורה.

מירב ישראלי: אם הוא תחליף להורה לפי החוק, אני לא בטוחה שבתקנות אפשר להוסיף משהו שלא קיים בחוק.

מירב ישראלי: בחוק כתבו רק אחד מהוריו.

יוסי ניסן: נניח שאין לו הורים, מה הוא עושה?

מירב ישראלי: אני מסכימה, דנו בזה והחליטו לא להוסיף אפוטרופוס.

מירב ישראלי: בואו נחליט כך, תפני את תשומת הלב של איילת, שיש כאן תוספת לחוק.

מירב ישראלי: אם מבחינת ניסוח זה בסדר, אז נשאיר את זה.

הדס פרבר: אפוטרופוס הוא חליף.

מירב ישראלי: אני אומרת לך, שהיה דיון בחוק בעניין הזה וכאן את עושה משהו שהחליטו לא לעשות בחוק.

מירב ישראלי: לכן אני מעלה את זה.

מירב ישראלי: "(ה) הרשות המוסמכת לא תיתן רישיון לנהיגה ספורטיבית למבקש שאין בידו או שלא היה בידו רישיון נהיגה לפי פקודת התעבורה, לסוג הרכב המנועי שהוא מסוג הכלי התחרותי שלנהיגתו מתבקש הרישיון, אם נדרש רישיון נהיגה כאמור לפי הפקודה האמורה, אלא אם כן שוכנעה כי יש ביכולתו של המבקש לשלוט בכלי התחרותי בעת הנהיגה הספורטיבית ולנהוג בבטחה".

מירב ישראלי: יש כאן בעיה עם הניסוח.

הדס פרבר: זה נובע מהחוק.

מירב ישראלי: לא.

מירב ישראלי: את לא התכוונת שזה יסתור את החוק אבל הניסוח הזה סותר את החוק.

מירב ישראלי: תיכף אסביר את זה.

מירב ישראלי: לעניין הדרישות הנוספות – העניין של נהג חדש לפי פקודת התעבורה, האם יש לזה איזה שהיא השלכה על הדברים פה?

הדס פרבר: תקנה 10 מאפשרת להתאחדויות להגביל השתתפות באירועים, בין לפי גיל ובין לפי ותק.

הדס פרבר: אחד הכללים הסטנדרטים הוא, שנהגים חדשים, לפי הגדרות שקובעים, לא משתתפים בתחרויות יחד עם נהגים ותיקים, יש מרוצים מיוחדים לנהגים חדשים.

מיכאל מלכיאור: אדם שמקבל רישיון בגיל 17, הוא לא יכול לנהוג ברכב שלו מבלי שיש לו מלווה במשך שלושה חודשים.

מיכאל מלכיאור: השאלה, מה אנחנו דורשים פה?

הדס פרבר: כאן אין דרישה כזאת.

הדס פרבר: אם יש לו רישיון חדש, ההתאחדות תגביל אותו.

חנן אהרון: חל עליו הכול לפי תנאי הרישיון.

מירב ישראלי: זהו, שלא.

חוה ראובני: זאת אומרת, שאם הוא נהג חדש, בשלושת החודשים הראשונים הוא לא יכול להשתתף במרוצים.

הדס פרבר: למה?

חוה ראובני: כי הוא חייב מלווה.

חוה ראובני: הרישיון שלו מותנה בליווי של שלושה חודשים.

הדס פרבר: בכל מקרה הוא לא ינהג במרוץ רגיל, הוא ינהג במרוץ מיוחד.

מירב ישראלי: אבל זה לא עולה מפה.

מירב ישראלי: את סומכת על ההתאחדות שהיא תעשה את זה, ואם היא לא תעשה את זה?

הדס פרבר: ההתאחדות עושה משהו אחר, נהגים חדשים לא משתתפים באותן תחרויות.

מירב ישראלי: נניח שעושים לו תחרות נפרדת בשלושת החודשים הראשונים - - -

הדס פרבר: אז הוא צריך מלווה.

הדס פרבר: אם זה תנאי ברישיון הנהיגה, הוא חייב לנהוג - - -

מירב ישראלי: צריך להגיד את זה.

חנן אהרון: נראה לי קצת אבסורד, נניח ילד בן 10 הוציא רישיון כלי תחרותי והוא מתחרה מגיל 10, מגיע לגיל 17 וכעת אומרים לו, אתה צריך מלווה.

מירב ישראלי: זה לא אותו כלי רכב.

מיכאל מלכיאור: לא אותו כלי רכב ולא אותו מסלול.

חנן אהרון: אבל אנחנו יוצאים מנקודת הנחה, שאלה שמשתתפים במרוצים, יש להם כישורים ויכולות יותר מאשר כל נהג רגיל.

מיכאל מלכיאור: או שיש לו או שאין לו.

הדס פרבר: דרך אגב, בשביל לסבך את העניין אני רק רוצה להזכיר, שנהג זה כל מי שנמצא ברכב, זאת אומרת, גם הנווט שלא נוגע בהגה, לפי ההיגיון הזה, צריך גם רישיון נהיגה וגם מלווה.

מיכאל מלכיאור: אני לא אומר אם צריך או לא צריך, אני רק אומר, שאתם לא יכולים להגיד כן, לא ואולי, תכתבו את הדברים, אתם לא יכולים שלא לחשוב על הדברים.

יוסי ניסן: לרשות יש סמכות להגביל אותו.

מירב ישראלי: לרשות אין סמכות.

הדס פרבר: זה בכפוף לתנאי רישיון הנהיגה.

חוה ראובני: אז צריך לומר את זה.

חוה ראובני: לפעמים למישהו יש רישיון נהיגה מוגבל לרכב אוטומטי בלבד, זה כתוב ברישיון הנהיגה התחבורתי.

חנן אהרון: יש כל מיני הגבלות ברישיון הנהיגה.

הדס פרבר: כי הנחת היסוד שלנו היתה, שאפשר לנהוג גם ללא רישיון.

הדס פרבר: אין בעיה שהנהיגה הזאת תהיה בכפוף לתנאי הרישיון.

מירב ישראלי: (ה) הרשות המוסכמת לא תיתן רישיון לנהיגה ספורטיבית למבקש שאין בידו או שלא היה בידו רישיון נהיגה לפי פקודת התעבורה, לסוג הרכב המנועי שהוא מסוג הכלי התחרותי שלנהיגתו מתבקש הרישיון, אם נדרש רישיון נהיגה כאמור לפי הפקודה האמורה – ולפי תנאי הרישיון, תנסחו את זה.

מירב ישראלי: זה לא ניסוח מדויק, תנסחו את זה.

מירב ישראלי: כולל התנאים בחוק כגון נהג מלווה, צריך למצוא ניסוח.

יהודית גידלי: והסיפא בעניין אדם שנמצא בתקופת שלילת רישיון.

הדס פרבר: אני אסביר מה הסיפא.

הדס פרבר: אני מבינה מאיפה לקחתם את הסיפא, אבל הניסוח לא טוב.

הדס פרבר: יוצא מהניסוח, שבכל מקרה הרשות יכולה להחליט, אם הוא בלי רישיון נהיגה – זאת לא הכוונה.

הדס פרבר: זה צריך להיות: אם נדרש רישיון נהיגה, כאמור לפי הפקודה האמורה ולפי התנאים, אלא אם כן יתקיימו בו התנאים שבתוספת - - -

הדס פרבר: אני אגיד לך למה זה מנוסח כך, הרי החוק דורש את חובת רישיון נהיגה, היא לא מופיעה כאן בכלל כדרישה של החוק.

הדס פרבר: באים ואומרים, אם אתה נותן את זה שלא בתנאי החוק - - -

מירב ישראלי: זה מה שאני אומרת, אני רוצה להוסיף את זה, זה לא שבכל מקרה – עולה מזה, שזה שיקול דעת לא רק למי שבתוספת אלא בכלל.

מירב ישראלי: והיה לי ברור, שזאת לא הכוונה.

מירב ישראלי: מה שצריך לעשות, להוסיף: התקיימו בו התנאים שבתוספת.

מירב ישראלי: שוכנעה – זה רק למבקש מתחת לגיל 17.

הדס פרבר: אין לי שום בעיה, שגם מעל גיל 17 תהיה דרישה כזאת.

מירב ישראלי: אבל החוק לא מאפשר לך, החוק הגביל את זה רק מתחת לגיל 17.

הדס פרבר: לדעתי אין שום בעיה להוסיף את זה.

מירב ישראלי: לא נכון.

מירב ישראלי: אם החוק התייחס לזה באופן ספציפי, הוא רצה שתתייחסי רק מתחת לגיל 17, זה אומר שאת לא צריכה מעל גיל 17.

הדס פרבר: זה לא הגיוני מה שאת אומרת.

מירב ישראלי: זה מה שהחוק אומר.

הדס פרבר: אני מדברת בשם הבטיחות.

אפרת בורגנסקי: לנו אין התנגדות שזה יהיה כפי שאתם רוצים, אני מבינה שיש בעיה - - -

הדס פרבר: מה שאת אומרת, למי שאין רישיון, אנחנו צריכים להיות משוכנעים שהוא יכול.

הדס פרבר: למי שיש רישיון, הנחת היסוד היא, שהוא קיבל רישיון אחרי שהוכיח שהוא מסוגל לנהוג בבטחה.

הדס פרבר: זה חלק מהסמכות הכללית של הרשות המוסמכת לתת רישיון נהיגה.

מירב ישראלי: החוק קובע משהו מסוים ואת קובעת משהו אחר מהחוק.

הדס פרבר: בשביל מה יש חובת רישיון?

מירב ישראלי: אז אולי החוק טועה, אני לא יודעת.

הדס פרבר: החוק לא טועה, אולי יש ניסוח - - -

מירב ישראלי: לא, הוא מפורש מאוד, אין אפשרות לראות את זה אחרת.

חוה ראובני: סעיף קטן (ה) מוסב על רישיונות נהיגה ספורטיבית שניתנים לפי התוספת.

חוה ראובני: כאשר אתה נותן רישיון נהיגה לפי התוספת, מתחת לגיל 17 - - -

מירב ישראלי: נכון, על זה בדיוק אני רוצה לחזור.

הדס פרבר: הנחת היסוד היא, ברגע שיש לך רישיון נהיגה, עלית על נטל ההוכחה, שאת מסוגלת לשלוט בכלי התחרותי.

מירב ישראלי: נכון.

הדס פרבר: לכן זה כתוב במפורש לגבי מי שאין לו רישיון.

מירב ישראלי: לא.

מירב ישראלי: את נותנת רישיון אם הוא עבר בחינות, אם הוא עבר הכשרה.

מירב ישראלי: לגבי ילדים מתחת לגיל 17 יש לך חובה נוספת.

הדס פרבר: אני מצטערת, אני לא יכולה לקבל את הפרשנות - - -

מירב ישראלי: זאת לא פרשנות, החוק אומר את זה מפורשת.

אפרת בורגנסקי: סתם שאלה, למה אי אפשר לשים את זה בסיפא של 3(ב)(3)?

אפרת בורגנסקי: אז זה יחול על כולם: עמד בבחינות כאמור בפרק השלישי והרשות שוכנעה כי יש ביכולתו של המבקש לשלוט בכלי תחרותי - - -

מירב ישראלי: מה זה שוכנעה?

מירב ישראלי: הוא עבר בחינות, עבר הכשרה, מה היא צריכה לעשות, לקרוא לו לראיון?

מירב ישראלי: מה זה שוכנעה?

מירב ישראלי: הדבר הזה בא במיוחד לגבי ילדים מתחת לגיל 17.

מירב ישראלי: הרי זה גם מטיל עליהם חובה שהם לא יכולים לעמוד בה.

הדס פרבר: התכלית של החוק, שהוא דורש רישיון נהיגה ספורטיבית כדי לוודא שאנשים יודעים לעשות את זה, בשביל לשמור על הבטיחות, הן של הנהגים והן של הסביבה.

הדס פרבר: התכלית הבסיסית של החוק, כל משטר הרישוי של החוק היה להגן על הבטיחות של הנהגים והצופים, אין פרשנות אחרת לחוק.

חוה ראובני: הרי הבחינות שלכם נועדו בדיוק למטרה הזאת.

חוה ראובני: מה שהחוק אומר כאן, הוא מטיל ספק סטטוטורי באשר ליכולתו של אדם מתחת לגיל 17, שהוא יכול לשלוט בכלי.

מירב ישראלי: נכון.

הדס פרבר: יכול להיות, שלמי שאין רישיון נהיגה צריך לעשות סט בחינות אחר.

מיכאל מלכיאור: זה מקרה שאין רישיון?

מירב ישראלי: לא, לאדם אין רישיון – מי שאין לו רישיון יכול לעשות דברים רק לפי מה שקבענו בתוספת.

מירב ישראלי: החוק אמר, אם האדם הוא גם מתחת לגיל 17, בנוסף לבחינות והכשרה, תזמינו אותו ותעשו עוד משהו.

מירב ישראלי: הדס רוצה לקחת משהו שלא כתוב בחוק ואת הדרישה הנוספת הזאת להחיל – זאת דרישה נוספת שהיא מכניסה בניגוד לחוק.

הדס פרבר: את יודעת מה, אני אוותר על זה.

הדס פרבר: אני אומר שוב, זאת דעתי, זאת הסיבה שבגללה יש משטר רישוי לכל התחום הזה.

מירב ישראלי: החוק מתייחס לזה באופן מפורש.

הדס פרבר: זאת פרשנות.

מירב ישראלי: למה פרשנות?

יוסי ניסן: אם נחליט שאותו אחד הוא מסוכן לציבור הנוהגים לידו, אין לו שליטה מקסימאלית בכלי - - -

חוה ראובני: ברישיון רכב הוא יעבור את המבחנים?

יוסי ניסן: הוא עובר הכשרה - - -

מירב ישראלי: בחינות זה רק עיוני.

מירב ישראלי: דרך אגב, זאת עוד שאלה שתיכף נגיע אליה.

מירב ישראלי: בעצם הוא לא עובר בחינות מעשיות, הוא עובר רק בחינות תיאורטיות ועובר הכשרה שאנחנו לא יודעים מהי.

חוה ראובני: לפי מה שעולה כאן מהדיון, מי שאין לו רישיון נהיגה, הוא יכול להוציא אבל בלי קשר, הוא עובר בחינה עיונית בלבד ומתחיל לנסוע.

מירב ישראלי: הוא עובר הכשרה מעשית, בלי בחינות.

חוה ראובני: אבל אף אחד לא בודק איזה תלמיד הוא היה, סיים את תוכנית ההכשרה, אף אחד לא בוחן אותו והרשות נותנת לו רישיון.

הדס פרבר: זאת הפרשנות.

מירב ישראלי: לא נכון.

מירב ישראלי: מה שאנחנו חשבנו ואיך שאנחנו ראינו את זה, שההכשרה הבסיסית שלך תהיה כזאת, שתדעי לגבי כל אחד, לא שתיסמכי רק על רישיון הנהיגה.

מירב ישראלי: את יודעת מה, גם בעניין הזה תתייעצי.

מירב ישראלי: אני חושבת שזאת דרישה נוספת שאת מוסיפה בתקנות, כאילו בניגוד לחוק.

מירב ישראלי: תבדקי אם אפשר לעשות דבר כזה.

מירב ישראלי: מה שאולי צריך לעשות בתקנות, לעשות פירוט מה הדבר הזה כי כאן את חוזרת על מילות החוק.

מיכאל מלכיאור: סליחה על הבורות, איך נהוג בעולם, אדם שיכול לקבל רישיון, למה לא צריך לדרוש ממנו להוציא רישיון לפני - - -

מירב ישראלי: זאת שאלה שדנו בה קודם, כי בעיקרון אם בגיל 10 הוא יכול לנהוג, אין סיבה שבגיל 17 הוא לא יכול לנהוג.

מירב ישראלי: החלטנו בתוספת, שיש דברים מסוימים שאפשר בלי רישיון נהיגה, אז אין היגיון פתאום בגיל 17 לדרוש רישיון נהיגה.

מירב ישראלי: אם הוא רוצה משהו שהוא מעבר לתוספת, אז הוא חייב.

מיכאל מלכיאור: אבל מעל גיל 17 אנחנו מאפשרים לו לנסוע שלא במסלול סגור - - -

מירב ישראלי: רק אם יש לו רישיון.

מירב ישראלי: זה מצב, רק אם יש לו רישיון.

מירב ישראלי: בתוספת כתבנו, רק במסלול סגור.

מיכאל מלכיאור: יש אפשרות לשלול לאדם רישיון אם הוא נוהג בפראות?

הדס פרבר: אין שלילה מנהלית של רישיון הנהיגה הספורטיבית, יש שלילה מנהלית לפי פקודת התעבורה.

מירב ישראלי: יש לכם אפשרות לפסול.

מירב ישראלי: בתקנות יש פסילה.

אפרת בורגנסקי: לעניין שעסקנו בו בדקות האחרונות, במהות אני חייבת לחדד ולומר, שאנחנו בוודאי היינו רוצים, אנחנו מצטרפים לרצון של משרד המדע, להוסיף אפשרות בוודאי לגבי מי שלא מורשה לפי פקודת התעבורה, לדרוש ממנו שיוכיח את השליטה שלו - - -

מירב ישראלי: מה הם עושים?

מירב ישראלי: הם חוזרים על מילות החוק.

מירב ישראלי: לחזור על מילות החוק בתקנות, אין בזה הרבה רבותא.

מירב ישראלי: מה שצריך לעשות, לחשוב, מה זה בעצם: אלא אם שוכנעה כי ביכולתו של המבקש לשלוט בכלי התחרותי בעת נהיגה.

מירב ישראלי: מה זה?

מירב ישראלי: את כאן חוזרת לי על המילים של החוק, אבל התקנות באות להגיד מה את עושה.

הדס פרבר: למיטב הבנתי, תוכנית ההכשרה של מישהו שאין לו רישיון נהיגה, היא שונה באופן מהותי מזאת שיש לו רישיון נהיגה.

מירב ישראלי: זה בסדר גמור.

הדס פרבר: את תוכנית ההכשרה אני קובעת בכללים שלנו.

מירב ישראלי: אין לי בעיה.

מירב ישראלי: בוא נקבע בתקנות, שתהיה תוכנית הכשרה לאנשים עם רישיון ותוכנית הכשרה לאנשים בלי רישיון.

מירב ישראלי: אז אין לי בעיה שתגידי, שאת בודקת את זה.

מירב ישראלי: הבעיה שלי, שאת חוזרת על המילים של החוק וסותרת אותם.

הדס פרבר: בעיני, רמת הדרישה אינה סתירה, אבל לא משנה.

מירב ישראלי: אני כותבת כאן:

מירב ישראלי: לרבות תוכנית הכשרה שונה לאנשים בלי רישיון – אני לא מנסחת כרגע.

מירב ישראלי: בסעיף 3(ב) נקבע שתהיה תוכנית הכשרה אחרת לאנשים שאין להם רישיון.

מירב ישראלי: "(ו) רישיון לנהיגה ספורטיבית יינתן או יחודש לאחר שמבקש הרישיון או בעל הרישיון שילם את האגרה לפי תקנות הנהיגה הספורטיבית (אגרת רישום כלי תחרותי ואגרת רישיון נהיגה ספורטיבית), התשס"ח-2007".

מירב ישראלי: אני מבינה שזה יעבור לוועדת הכספים אחרי שנסיים עם זה.

מירב ישראלי: יש הערות?

מירב ישראלי: "אי חידוש רישיון במועד - 4.

מירב ישראלי: לא יחודש רישיון לנהיגה ספורטיבית שלא היה לו תוקף יותר מחמש שנים אלא אם עמד בעלו בבדיקות ובבחינות לפני תקנה 3, כאילו היה מבקש רישיון לנהיגה ספורטיבית לראשונה".

חוה ראובני: זה רישיון שמשתמשים בו יחסית מעט.

חוה ראובני: הרבה פעמים אנשים באים אלינו אחרי חמש שנים ואומרים, נהגתי כל הזמן הזה, לא שמתי לב שהרישיון פקע.

חוה ראובני: כאן הסיכוי שהוא לא ישים לב, שמדובר ברישיון לשנה אחת, הוא קלוש יותר.

חוה ראובני: גם פעולת הנהיגה הספורטיבית היא לא פעולה יום יומית.

מירב ישראלי: גם בעניין הזה תדברו ביניכם.

הדס פרבר: אבל הוא ממשיך לנהוג נהיגה רגילה.

חוה ראובני: בכל מרוץ אמור המארגן לוודא שיש לו רישיון נהיגה ספורטיבית בתוקף.

חוה ראובני: כך שלא אמור לקרות מצב, שאדם לא ידע שהרישיון שלו לא בתוקף.

יוסי ניסן: אנחנו מניחים, שיש לו רישיון נהיגה בתוקף.

חוה ראובני: לא התניתם את זה בזה, זה לא תלוי.

הדס פרבר: אין לי בעיה עם ארבע שנים.

חוה ראובני: לא הייתי עולה על שלוש שנים.

מירב ישראלי: תסגרו את זה ביניכם.

הדס פרבר: אין לי בעיה שזה יהיה שלוש שנים.

מירב ישראלי: טוב, שלוש שנים.

מירב ישראלי: "תקופת תוקף רישיון ומועד חידושו – 5.

מירב ישראלי: תוקף רישיון לנהיגה ספורטיבית הוא לתקופה של שנה אחת, וניתן לחדשו לתקופות נוספות של שנה כל אחת".

מירב ישראלי: יש הערות?

מירב ישראלי: בעצם יש אגרה כל שנה.

הדס פרבר: כן.

הדס פרבר: יש אגרת חידוש אבל היא לא גבוהה.

יוסי ניסן: זה נובע מהבדיקות הרפואיות שהוא צריך לעבור.

מירב ישראלי: כל שנה?

יוסי ניסן: כן.

מירב ישראלי: "הגבלות על מתן רישיון, חידושו ופקיעת תוקפו –

חוה ראובני: אגב הבדיקות הרפואיות, בזמנו ביקשנו ואנחנו חוזרים ומבקשים, שאם מגיע אליהם מידע, בין אם בבדיקות השנתיות ובין אם לפי התקנה הבאה של חובת דיווח בעל הרישיון על שינוי מצב בריאותו, שיודיעו לנו.

חוה ראובני: המידע מגיע אליהם.

הדס פרבר: לא, אני לא מתעסקת עם זה, זה שיחליט היועץ המשפטי.

חוה ראובני: אתם בודקים כל שנה אז אתם מעודכנים, אנחנו לא בודקים כל שנה, אנחנו לא בודקים מגיל הוצאת הרישיון ועד גיל 65.

יוסי ניסן: הבעיה, שמשרד התחבורה לא מוכן להתחבר אלינו במחשב.

הדס פרבר: זאת שאלה שמעלה שאלות רבות בעניין הפרטיות, מאגרי מידע, אני לא מתכוונת להתעסק בזה עכשיו.

מירב ישראלי: לרופא יש חובת דיווח.

חוה ראובני: לרופא יש חובת דיווח אבל הוא לא מקיים אותה.

חוה ראובני: בפקודת התעבורה, סעיף 12 ב' רבתי, יש חובה פוזיטיבית על רופא המטפל באדם החל מגיל 16, לדווח לנו.

חוה ראובני: בפועל זה לא קורה.

מירב ישראלי: טוב, לא ניכנס לזה עכשיו.

מירב ישראלי: תסגרו את זה ביניכם.

הדס פרבר: תפנו למשרד המשפטים, זאת בעיה של פרטיות, זאת לא בעיה פשוטה בכלל, אני לא מתעסקת אתה כרגע.

הדס פרבר: לא עכשיו ולא פה.

מירב ישראלי: הגבלות על מתן רישיון, תיקון טכני, בכותרת יש להוסיף רישיון.

מירב ישראלי: "6.

מירב ישראלי: (א) לא יינתן רישיון לנהיגה ספורטיבית, ואם ניתן לא יחודש, אם מיום הגשת הבקשה לרישיון או לחידושו, לפי העניין, התקיים במבקש אחד מאלה".

מירב ישראלי: לדעתי, לא יינתן זה לא מיום הגשת הבקשה לרישיון או לחידושו, זה בכלל.

מירב ישראלי: בעצם צריך להוריד: אם מיום הגשת הבקשה לרישיון או לחידושו.

מירב ישראלי: "(1) הוא נפסל מלקבל או מלהחזיק ברישיון נהיגה, לפי פקודת התעבורה או לפי כל חיקוק אחר – לתקופת הפסילה, הסייג שבפסקה זו לא יחול על מי שבידו רישיון לנהיגה ספורטיבית במסלול מרוץ סגור בלבד".

יונתן גיז: סליחה, אם מישהו נפסל על ידי המשטרה או על ידי בית המשפט בעקבות תאונת דרכים ופתאום נרשה לו לנהוג?

יוסי ניסן: כי הוא לא צריך רישיון נהיגה.

מירב ישראלי: צריך להפנות לתוספת.

יונתן גיז: אם מישהו נפסל עקב תאונת דרכים, נפסל על ידי בית המשפט, באמצעות התקנות פה נרשה לו לנהוג במקום שהוא סגור.

מירב ישראלי: אם זה לפי התוספת, זאת נהיגה שלא צריכה רישיון.

מירב ישראלי: הרי מה פסלו לו, את רישיון הנהיגה.

יונתן גיז: לזה אני בדיוק מתכוון, אם בית המשפט פסל אותו מלנהוג - - -

מירב ישראלי: לנהוג על כלים מסוימים, לא פסל אותו לנהוג על קארט או - - -

הדס פרבר: זה מתקשר לתוספת.

הדס פרבר: אם בתוספת היתה אפשרות לנהוג במכונית או באופנוע מעל גיל 17 ללא רישיון, הסעיף הזה רלוונטי.

הדס פרבר: ברגע שאין דבר כזה בתוספת - - -

חוה ראובני: זה כן רלוונטי, מה אם הוא פסל לו רישיון לטרקטורון?

חוה ראובני: יש לנו גם טרקטורונים בתוספת.

הדס פרבר: אם הוא פסל אותו מלנהוג בטרקטורון והוא נכנס לתוספת, אז הוא רשאי לנהוג.

מירב ישראלי: השאלה היא שאלה עקרונית.

מירב ישראלי: זאת שאלה טובה וצריך להכריע בה.

מירב ישראלי: ברגע שבית משפט פסל מישהו מלנהוג על כלי רכב מסוים, האם צריך לפסול אותו מלנסוע על אותו כלי רכב במסלול סגור לפי התוספת?

מירב ישראלי: זאת שאלה טובה.

חוה ראובני: זאת לא רק פסילה של בית משפט.

חוה ראובני: צריך להבין, שלפי פקודת התעבורה יש פסילות מנהליות של רשות הרישוי, שיכולות להיות למשל מטעמי כשירות רפואית.

חוה ראובני: השאלה היא, אם לרשות הרישוי יש מידע פוזיטיבי, שהאדם הזה איננו כשיר לנהיגה, לא בגלל מעשה שהוא עשה אלא הוא נבדק במכון הרפואי לבטיחות בדרכים, אולי היה גם בוועדת ערר בבית משפט, הוא פסול לנהוג מטעמי כושר, האם צריך להיות מצב, אפילו בתנאים של התוספת, שהוא ינהג - - -

הדס פרבר: לא, הוא לא יכול לנהוג גם אצלנו אם אין לו כשירות רפואית.

מירב ישראלי: כשירות רפואית, צריך לשלול לו את רישיון הנהיגה הספורטיבית.

חוה ראובני: אני לא יודעת אם זה יישלל.

חוה ראובני: יש לו פסילה מנהלית של המשטרה.

חוה ראובני: אנחנו מעלים שאלה עקרונית, לא ניסוחית, ברמה הניסוחית אפשר להפנות לתוספת - - -

יוסי ניסן: פסילה מנהלית של המשטרה מונעת ממנו לנסוע על כביש, על דרך, לא במסלול סגור.

יונתן גיז: האם הציבור מוכן, שאחד כזה שקצין משטרה פסל את רישיונו, שינהג בתוך מסלול סגור?

יוסי ניסן: כן, כי אין שום קשר בין כביש למסלול סגור.

מירב ישראלי: זה תלוי.

יונתן גיז: אדם עשה לפני שבוע תאונת דרכים קטלנית ורישיונו נפסל ל-90 יום, עכשיו הוא ייכנס וינהג בתוך מסלול סגור.

הדס פרבר: מה אתה מעדיף, שהוא ינהג במסלול סגור או יעלה על הכביש?

חוה ראובני: את אומרת שזה חוקי.

חוה ראובני: אני שואלת, האם זה ראוי לאפשר מצב כזה?

אפרת בורגנסקי: זה לא אדם שלא הוציא רישיון, זה אדם שרשות מוסמכת כבר קבעה, שבתקופה מסוימת הוא פסול מנהיגה.

מירב ישראלי: זאת שאלה עקרונית וזאת שאלה טובה ואתם צריכים להחליט ביניכם מה התשובה לה.

מירב ישראלי: בעיקרון, יש מצבים של פסילה, שלדעתי כן מאפשרים, למרות שהיתה פסילה, למשל, אם הוא נפסל על מכונית, יכול להיות שהוא כן יכול לנסוע על קארט.

מירב ישראלי: יכול להיות, אני לא יודעת.

אפרת בורגנסקי: אם בית המשפט אמר, מסלול רק למכונית – כן.

אפרת בורגנסקי: אבל אם לא, לא.

מירב ישראלי: מה זה לא?

מירב ישראלי: אין רישיון על קארט.

יוסי ניסן: כביש ומסלול מרוץ סגור, זה שני דברים שונים לגמרי.

יונתן גיז: אבל איך זה נתפס מבחינת הציבור?

יוסי ניסן: זה לא קשור, החוקים שחלים שם לא חלים כאן.

יוסי ניסן: זה כלי תחרותי וזה רכב.

חוה ראובני: תחשוב על סיטואציה, אדם גרם לתאונה דרכים קטלנית, קיבל פסילה על 90 יום, המשפט שלו מתנהל על תאונה קטלנית באשמת הריגה של חמישה אנשים ובמהלך המשפט הוא הולך ומשתתף במרוצי מכוניות.

חוה ראובני: אתה יכול לדמיין לך סיטואציה כזאת?

חוה ראובני: אתה חושב שזה לגיטימי?

חוה ראובני: אני חושבת שזה מופרע לאפשר כזה דבר.

מירב ישראלי: אני לא יודעת.

יוסי ניסן: זה לא אותו כלי רכב, לא אותו מסלול, לא אותם חוקים, זה משהו אחר לגמרי.

מירב ישראלי: בואו נמקד את זה.

מירב ישראלי: אתם ביניכם תחליטו גם בעניין הזה, באיזה מצבים הפסילה גם פוסלת אותו מהעניין של התוספת.

מירב ישראלי: זה רק התוספת, זה מקובל על כולם.

הדס פרבר: אני מזכירה לכולכם, שהנהג הוא גם הנווט.

הדס פרבר: מה, אתם רוצים שהוא גם לא יישב ברכב?

מירב ישראלי: לא זה העניין, אפשר לעשות הבחנות בתקנות.

מירב ישראלי: שאלה נוספת שנובעת מזה, יכול להיות שכדאי למקד את הסיבות שבהן פוסלים רישיון נהיגה ולראות אם לתת איזה סמכות מקבילה.

מירב ישראלי: אני מדברת על רישיון הנהיגה הספורטיבית, לא הרישיון הרגיל.

מירב ישראלי: אולי צריך לתת סמכות מקבילה לרשות המוסמכת, לפסול לו את רישיון הנהיגה הספורטיבית בגלל הסיבות האלה.

הדס פרבר: כל זה לא רלוונטי כי אם התוספת לא מאפשרת ממילא לנהוג - - -

מירב ישראלי: לא בתוספת, אני מדברת בכלל.

מירב ישראלי: אם הוא עבר אירוע מוחי, הוא גם לא יכול לנהוג על קארט, הוא לא כשיר.

הדס פרבר: אם אנחנו אומרים, אתה לא יכול לנהוג, לא משנה מה סיבת הפסילה, ברגע שמנענו את האפשרות הזאת בצו, ממילא האפשרות הזאת נופלת גם פה, זה לא קשור לפסילה.

הדס פרבר: אין לו רישיון, הוא לא יכול לנהוג.

יוסי ניסן: הוא עובר אצלנו אחת לשנה בדיקות רפואיות.

מירב ישראלי: נתתי את זה רק כדוגמה.

מירב ישראלי: אני מנסה לתת לכם סמכות מקבילה, אולי לא מספיק מה שיש פה.

מירב ישראלי: הוא נפסל ברישיון נהיגה רגיל, אתם נותנים לו בעצם להמשיך לנהוג נהיגה ספורטיבית, יכול להיות שיש סיבות ספציפיות מסוימות שצריך לשלול לו גם את רישיון הנהיגה הספורטיבית.

מירב ישראלי: זה מה שאני אומרת.

הדס פרבר: זה ניתוח העילות - - -

מירב ישראלי: אז השאלה, האם העילות כאן מספיקות.

הדס פרבר: זה לא יכול לקרות מכיוון שממילא אסור לו לנהוג אם אין לו רישיון נהיגה רגיל.

מירב ישראלי: לפי התוספת אני מדברת.

יוסי ניסן: זה שני דברים שונים לגמרי, אי אפשר לערבב ביניהם.

מירב ישראלי: אם נאפשר לילד בגיל 17 לנהוג במכונית במסלול סגור.

מירב ישראלי: הוא נפסל בפקודת התעבורה על משהו שמשליך גם על היכולת שלו לנהוג במכונית במסלול סגור.

מירב ישראלי: יכול להיות שצריך לתת לכם סמכות לשלול גם את הנהיגה הספורטיבית שלו.

הדס פרבר: זה חוזר לעילת היסוד, כלומר, אם הוא נפסל בתעבורה בגלל בעיה רפואית, זה חוזר לתקנות הכשירות הרפואית, זה רק שאלה של העברת מידע בינינו.

הדס פרבר: השאלה, אם הוא נפסל בגלל מהירות מופרזת ושלילה מנהלית, תסלחי לי, אני לא רואה - - -

מירב ישראלי: ואם זאת לא שלילה מנהלת, אם הוא עשה תאונה קטלנית?

הדס פרבר: השאלה, האם זאת פסילה לפני משפט או אחרי משפט?

הדס פרבר: אם זה אחרי משפט, יש כאן שאלה ערכית קשה מאוד.

מירב ישראלי: אולי גם לפני משפט.

מירב ישראלי: אם היא זמנית, היא תהיה זמנית גם פה.

מירב ישראלי: צריך לחשוב על זה.

מירב ישראלי: תדברו ביניכם גם על השאלה הזאת.

מירב ישראלי: יש דברים רבים שעוד לא סגרנו, נצטרך לקבוע ישיבה נוספת בנושא.

מיכאל מלכיאור: נקבע ישיבה נוספת ולפני כן תעשו שיעורי בית.

מיכאל מלכיאור: דובר אחרון, יצחק סלומיאנסקי, בבקשה.

יצחק סלומיאנסקי: אנחנו מייצגים את שתי הפדרציות הבינלאומיות F.I.M ו-F.I.A.

יצחק סלומיאנסקי: למשל, F.I.M שזאת הפדרציה הבינלאומית של אופנועים, חברות שם 98 מדינות.

יצחק סלומיאנסקי: לפני שבועיים הייתי בכנס בז'נבה, יש לנו ידע גדול מאוד בעניין ולכן אני רוצה להציע לכם את הידע הגדול שיש לנו בנושא הזה.

יצחק סלומיאנסקי: בקשתי, לאפשר לנו להשתתף בישיבות בנושא על מנת שנוכל לעזור בתחום.

מיכאל מלכיאור: תודה רבה.

מיכאל מלכיאור: אני מודה לכולכם, תודה רבה.